Държавен вестник, бр. 27, 2008 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  27
б) обстоятелствата по т. 1 до 6 от част А на
приложението за определяне на уязвимите зони;
в) резултатите от програмите по т. 3;
8. събира и анализира информацията по
чл.  23, ал. 1, т. 1 и 4 и я предоставя на министъ-
ра на околната среда и водите.
Чл. 7. (1) Министърът на здравеопазването
предоставя на министъра на околната среда и
водите информация за питейните водоизточни-
ци с наднормено съдържание на нитрати.
(2) Информацията по ал. 1 се изготвя на ба-
зата на резултатите от извършения мониторинг
съгласно Наредба № 9 от 2001 г. за качеството
на водата, предназначена за питейно-битови
цели (ДВ, бр. 30 от 2001 г.).
Чл. 8. Директорът на басейновата ди-
рекция:
1. планира и участва в провеждането на мо-
ниторинга за съдържанието на нитрати във
водите и на еутрофикацията на водите по чл. 18,
ал. 1, т. 1 и 2;
2. обобщава и анализира данните по т. 1, как-
то и данните от собствения мониторинг на нит-
рати във водите;
3. предоставя на министъра на околната сре-
да и водите данните по т. 2;
4. предоставя на министъра на околната сре-
да и водите предложение за определяне на во-
дите, които са замърсени и застрашени от за-
мърсяване с нитрати от земеделски източници.
Раздел III
Определяне на водите, които са замърсени
или застрашени от замърсяване и на
уязвимите зони
Чл. 9. (1) Определянето на водите, които са
замърсени или са застрашени от замърсяване,
и на уязвимите зони се извършва въз основа на
информация, предоставена от директорите на
басейновите дирекции, от министъра на здра-
веопазването и от министъра на земеделието и
продоволствието.
(2) Определянето на водите по ал. 1 се из-
вършва по следните критерии:
1. за повърхностните води и в частност тези,
използвани или предназначени за питейно-
битово водоснабдяване: съдържат ли нитра-
ти с концентрация, по-голяма от 50 милигра-
ма на литър, или биха съдържали нитрати с
концентрация, по-голяма от 50 милиграма на
литър, ако не бъдат предприети действия по
реда на чл. 13;
2. за подземните води: съдържат ли нитрати
с концентрация, по-голяма от 50 милиграма на
литър, или биха съдържали нитрати с концент-
рация, по-голяма от 50 милиграма на литър, ако
не бъдат предприети действия по реда на чл. 13;
3. за повърхностните води от езера или есту-
ари и крайбрежните морски води: засегнати ли
са от еутрофикация, или могат да бъдат засег-
нати от еутрофикация, ако не бъдат предприе-
ти действия по реда на чл. 13.
(3) При прилагане на критериите по ал. 2 се
вземат предвид:
1. физико-химичните и природните характе-
ристики на водите и почвите;
2. съвременното разбиране за поведението
на азотните съединения във водите и почвите;
3. очакваните резултати от изпълнението на
програмите по чл. 12.
(4) Водите по ал. 1 и уязвимите зони, които
допринасят за замърсяването на водите по ал. 1,
се определят със заповед на министъра на окол-
ната среда и водите в срок до две години от
влизането на наредбата в сила.
Чл. 10. (1) Определянето на водите, които са
замърсени или са застрашени от замърсяване,
както и определянето на уязвимите зони, се
актуализират на всеки четири години.
(2) При актуализацията се извършва изме-
нение в списъка на уязвимите зони, като се
вземат предвид факторите и измененията, ко-
ито не са били известни при първоначалната
оценка.
(3) Актуализацията по ал. 2 се извършва
със заповед на министъра на околната среда
и водите.
(4) За определените уязвими зони и за тяхна-
та актуализация в шестмесечен срок се предос-
тавя информация в Европейската комисия в
съответствие с реда и изискванията на Наредба
за организация на дейностите по подготовка и
представяне на доклади в комисията на Евро-
пейския съюз за прилагане на нормативни ак-
тове от правото на европейските общости в
областта на околната среда, приета с ПМС № 116
от 21.05.2007 г. (ДВ, бр. 43 от 2007 г.).
Раздел IV
Ограничаване и предотвратяване на
замърсяването
Чл. 11. (1) В срок до две години от влизане-
то на наредбата в сила министърът на земеде-
лието и продоволствието със заповед утвърж-
дава правила за добра земеделска практика.
Заповедта се обнародва в “Държавен вестник”.
(2) Добрата земеделска практика се прилага
доброволно.
(3) В срока по ал. 1 министърът на земеде-
лието и продоволствието със заповед утвърж-
дава програмите за обучение и информиране на
земеделските стопани по въпросите на добрата
земеделска практика.
(4) Подробна информация относно правила-
та по ал. 1 се предоставя на Европейската ко-
мисия в съответствие с реда и изискванията по
Наредбата за организация на дейностите по
подготовка и представяне на доклади в комиси-
ята на Европейския съюз за прилагане на нор-
мативни актове от правото на европейските
общности в областта на околната среда, приета
с ПМС № 116 от 21.05.2007 г.